
                                                                                                         ΠΡΟΣ

Τα σκακιστικά σωματεία Κρήτης

ΔΙΑΣΥΛΛΟΓΙΚΟ ΚΥΠΕΛΛΟ «ΣΚΑΚΙΣΤΙΚΗ ΠΡΩΤΟΜΑΓΙΑ» 2023
1. ΠΡΟΚΗΡΥΞΗ: Η Ένωση Σκακιστικών Σωματείων Κρήτης (ΕΣΣΚ) προκηρύσσει το Διασυλλογικό Κύπελλο «Σκακιστική Πρωτομαγιά» 2023, το οποίο θα πραγματοποιηθεί στις 30 Απριλίου-1 Μαΐου 2023 στον χώρο του Πολιτιστικού Συλλόγου στο χωρίο Κουρνάς του Δήμου Αποκορώνου.
2.ΔΙΟΡΓΑΝΩΣΗ ΑΓΩΝΩΝ: Τους αγώνες διοργανώνει η ΕΣΣΚ, ο Δήμος Αποκορώνου, ο Α.Σ.ΑΠΟΚΟΡΩΝΑΣ, η ΣΚΑΚ.ΑΚΑΔΗΜΙΑ ΓΑΖΙΟΥ και ο ΚΥΔΩΝΑΣ. 

3. ΧΩΡΟΣ ΑΓΩΝΩΝ: Οι αγώνες θα γίνουν στο χωριό Κουρνάς, στην αίθουσα του Πολιτιστικού Συλλόγου του χωριού.   

4.ΣΥΣΤΗΜΑ ΑΓΩΝΩΝ-ΒΑΘΜΟΛΟΓΙΑ: Οι αγώνες θα γίνουν ανάλογα με τις συμμετοχές των ομάδων, ως εξής:

Έως 6 ομάδες με σύστημα πουλ, 5 γύρων. Από 7 ως 12 ομάδες με ελβετικό σύστημα 5 γύρων και >12 με ελβετικό σύστημα 7 γύρων. Η διοργάνωση θα έχει διεθνή αξιολόγηση ράπιντ.
5.ΠΡΟΓΡΑΜΜΑ ΑΓΩΝΩΝ: Οι αγώνες θα διεξαχθούν την Κυριακή 30/4 το απόγευμα, με έναρξη στις 17.00 και την Δευτέρα 1/5, με έναρξη στις 10.30 π.μ. 

Οι γύροι θα είναι 3 την Κυριακή 30/4 και 4 γύροι την Δευτέρα 1/5 το πρωί, ως εξής,

	Σάββατο 
	30 Απριλίου 2023
	1ος γύρος
	17:00

	Σάββατο 
	30 Απριλίου 2023
	2ος γύρος
	18:00

	Σάββατο 
	30 Απριλίου 2023
	3ος γύρος
	19:00

	Κυριακή
	1 Μαΐου 2023
	4ος γύρος
	10.30 π.μ.

	Κυριακή
	1 Μαΐου 2023
	5ος γύρος
	11.20 π.μ.

	Κυριακή
	1 Μαΐου 2023
	6ος γύρος
	12.10 π.μ.

	Κυριακή
	1 Μαΐου 2023
	7ος γύρος
	1.00 μ.μ.

	Κυριακή 
	1 Μαΐου 2023
	Τελετή Λήξης-Απονομές επάθλων
	2.15 μ.μ.


6. ΠΑΡΑΒΟΛΟ ΣΥΜΜΕΤΟΧΗΣ: Με απόφαση του Δ.Σ. της Ε.Σ.Σ.Κ. οι ομάδες των Χανίων και του Ρεθύμνου θα πληρώσουν παράβολο συμμετοχής 25 (είκοσι πέντε) ευρώ, ανά ομάδα συμμετοχής, για να διευκολυνθεί η στήριξη των ομάδων των Νομών Ηρακλείου και Λασιθίου. 
Οι διοργανωτές θα μεριμνήσουν για να υπάρξει οικονομική επιδότηση στην διαμονή-διατροφή κάθε ομάδας, από τους νομούς Ηρακλείου και Λασιθίου, (προσοχή, μόνο μίας ομάδας ανά Σωματείο και 6 σκακιστών ανά ομάδα).

Η επιδότηση θα αφορά διαμονή μόνο στο συγκεκριμένο ξενοδοχείο και θα υπάρξει εφόσον γίνει χρήση της διαμονής-διατροφής από τα Σωματεία των Νομών Ηρακλείου και Λασιθίου.

ΠΡΟΣΟΧΗ: Η επιδότηση αφορά μόνο τα Σωματεία που έχουν πληρώσει την συνδρομή τους στην ΕΣΣΚ για το 2023. Όσα δεν την έχουν πληρώσει θα πρέπει να την καταβάλλουν, με κατάθεση στον τραπεζικό λογαριασμό, μέχρι 21 Απριλίου, για να τύχουν της επιδότησης. 
 

7. ΔΗΛΩΣΕΙΣ ΣΥΜΜΕΤΟΧΗΣ: Η διοργάνωση θα διεξαχθεί με τη συμμετοχή όλων των ομάδων της Κρήτης, εφόσον το επιθυμούν, με 1 ή και με 2 ομάδες η κάθε μία, και όλες οι ομάδες θα αγωνιστούν στο ίδιο τουρνουά. 
Η δήλωση συμμετοχής των ομάδων θα πρέπει να κοινοποιηθεί στον Έφορο Αγώνων της ΕΣΣΚ Μπάμπη Στεφανάτο, με email, μέχρι την Παρασκευή 21 Απριλίου 2023.
Καμία δήλωση συμμετοχής δεν γίνεται αν δεν έχει πληρωθεί (μέχρι την προαναφερθείσα ημερομηνία) το παράβολο στον λογαριασμό της ΕΣΣΚ ή δεν έχει πληρωθεί με μετρητά σε οποιοδήποτε μέλος του ΔΣ της ΕΣΣΚ. 
Η συμμετοχή των ομάδων, λόγω του χαρακτήρα της διοργάνωσης, δεν έχει να κάνει με την εγγραφή στο μητρώο της ΓΓΑ ούτε είναι απαραίτητη η αναγνώριση από την ΓΓΑ. 
Θα υπάρξουν λίστες  των αθλητών των ομάδων και θα είναι ξεχωριστά για κάθε ομάδα, αν υπάρχει δεύτερη ομάδα, π.χ. Α.Σ.ΑΠΟΚΟΡΩΝΑΣ Α και Α.Σ.ΑΠΟΚΟΡΩΝΑΣ Α, οι οποίες πρέπει να περιλαμβάνουν 6-10 παίχτες ανά ομάδα, αναφέροντας ονοματεπώνυμο αθλητών και αρχηγό ομάδα;. Θεωρείται αυτονόητο ότι οι σκακιστές πρέπει να έχουν δελτίο αθλητικής ταυτότητας στην ομάδα που θα συμμετέχουν.
Καταχρηστικά και λόγω του χαρακτήρα της διοργάνωσης κάθε ομάδα μπορεί να χρησιμοποιήσει 1 αθλητή ή αθλήτρια οποιουδήποτε άλλου Σωματείου της χώρας που όμως διαμένει μόνιμα στην Κρήτη ή είναι (ενεργός) φοιτητής σε σχολή στην Κρήτη. 

Οι λίστες αυτές θα πρέπει να έχουν σταλεί στον έφορο της ΕΣΣΚ μέχρι την Παρασκευή 21 Απριλίου 2023.
Ενημερώνονται οι ομάδες ότι σε περίπτωση 2 ομάδων ενός Σωματείου θα τηρηθεί αυστηρά η λίστα των αθλητών. Οι αρχηγοί  φέρουν ευθύνη για την τήρηση της λίστας της ομάδας τους. Σε περίπτωση που αθλητής μιας ομάδας ενός Σωματείου βρεθεί να αγωνίζεται κάποιο γύρο σε άλλη ομάδα θα μηδενίζονται και οι 2 ομάδες στον συγκεκριμένο γύρο.

8. ΔΙΑΜΟΝΗ ΣΕ ΞΕΝΟΔΟΧΕΙΟ-ΤΙΜΕΣ: Οι αθλητές και οι συνοδοί από τους Νομούς Ηρακλείου και Λασιθίου, μπορούν να διαμείνουν στο ξενοδοχείο Pilot***** με τις εξής τιμές:

1. Για τους έξι σκακιστές που θα δηλώσει η ομάδα ως βασικούς θα πληρώσει η ομάδα 120 ευρώ. Για τους υπόλοιπους αθλητές και συνοδούς θα ισχύσουν οι εξής τιμές.  

50 ευρώ, κατ’ άτομο, σε 2κλινο, 42 ευρώ, κατ’ άτομο, σε 3κλινο και 38 ευρώ, κατ’ άτομο σε 4κλινο δωμάτιο. Η τιμή για το 1κλινο είναι 80 ευρώ.
Η τιμή αυτή περιλαμβάνει ημιδιατροφή, φαγητό από μπουφέ του ξενοδοχείου την Κυριακή 30 Απριλίου βράδυ και πρωινό την Δευτέρα 1 Μαΐου 2023.

ΠΡΟΣΟΧΗ: Στην τιμή δεν περιλαμβάνεται ο φόρος διαμονής (που ισχύει στα ξενοδοχεία όλης της χώρας) που θα πληρωθεί από του διαμένοντες, κατά την άφιξη, στο ξενοδοχείο Pilot**** και είναι ανά δωμάτιο 4 ευρώ. 

Tα χρήματα για τις διαμονές στο ξενοδοχείο θα παραδοθούν στο Στεφανάτο Χαράλαμπο, από κάθε υπεύθυνο ομάδας,  την 1η μέρα των Αγώνων.
Οι διοργανωτές έχουν φροντίσει την ύπαρξη αρκετών δωματίων στο ξενοδοχείο αλλά σε περίπτωση πολύ μεγάλης ζήτησης θα τηρηθεί σειρά προτεραιότητας. Γι’ αυτό θα πρέπει οι ομάδες να δηλωθούν όσο γίνεται νωρίτερα.

Παρακαλούνται οι υπεύθυνοι των ομάδων να ενημερώσουν στο babisstefanatos@gmail.com μέχρι την Παρασκευή 21 Απριλίου 2023 για τον αριθμό και τα ονόματα ανά δωμάτιο για να δηλωθούν στο ξενοδοχείο. 
9.ΣΥΝΘΕΣΕΙΣ: Οι ομάδες θα αγωνιστούν με 6-μελείς συνθέσεις, με τη συμμετοχή υποχρεωτικά μιας σκακίστριας, νεάνιδας ή γυναίκας, σε οποιαδήποτε σκακιέρα επιθυμούν. 
Η κατάταξη σε όλες τις σκακιέρες θα είναι απολύτως ελεύθερη (σαν το Διασυλλογικό κύπελλο), ασχέτως έλο, διεθνούς ή ελληνικού και θα μπορεί μάλιστα να τροποποιείται ανά γύρο, με απαραίτητη προϋπόθεση να κατατίθεται στους διαιτητές 15 λεπτά πριν την έναρξη του επόμενου γύρου.
Η αναγραφή των ονομάτων θα είναι με λατινικούς χαρακτήρες, λόγω της διεθνούς αξιολόγησης.

Οι υπεύθυνοι των ομάδων πρέπει να αποστείλουν μέχρι Τρίτη 25 Απριλίου στις 8 μ.μ. την πιθανότερη σύνθεση της ομάδας τους για τον 1ο γύρο, για να βγει ο μέσος όρος του elo κάθε ομάδας. Αν δεν σταλεί η πιθανή σύνθεση η ομάδα θα έχει μέσο όρο elo το μέσο όρο των 6 πρώτων παιχτών (με την ύπαρξη μιας γυναίκας, αυτής με το πρώτο elo), από την αρχική λίστα.    

10. ΔΙΑΙΤΗΣΙΑ: Στεφανάτος Χαράλαμπος (επικεφαλής διαιτησίας), Παπαθανασίου Παναγιώτης, Μιχαηλίδη Αφροδίτη, Σγουρός Νικόλαος, Πετράκης Ιωσήφ. 

11. ΧΡΟΝΟΣ ΣΚΕΨΗΣ: Οι αγώνες θα διεξαχθούν με ηλεκτρονικά χρονόμετρα και ο χρόνος σκέψης είναι, για κάθε παίκτη, 15 λεπτά. Επιπλέον, από την πρώτη κίνηση και για κάθε κίνηση που ολοκληρώνει ο παίκτης, παίρνει ακόμη δέκα δευτερόλεπτα (10”) χρόνου σκέψης».

12. ΧΡΩΜΑΤΑ: Η ομάδα που παίζει “εντός έδρας” έχει τα λευκά στην 1η, 3η και 5η σκακιέρα και η ομάδα “εκτός έδρας” έχει τα λευκά στη 2η, 4η και 6η σκακιέρα αντίστοιχα.

13. ΑΠΟΤΕΛΕΣΜΑ ΑΓΩΝΑ: Σε κάθε συνάντηση η νίκη βαθμολογείται με 2 βαθμούς, η ισοπαλία με 1 βαθμό, και η ήττα με 0 βαθμούς. Η ήττα χωρίς αγώνα τιμωρείται με αφαίρεση ενός βαθμού (-1). Σε κάθε σκακιέρα η νίκη χρεώνεται με 1 πόντο, η ήττα με 0 πόντους ενώ στην ισοπαλία οι αντίπαλοι παίρνουν από μισό πόντο (0,5). Για κάθε ήττα χωρίς αγώνα αφαιρείται μισός πόντος (-0,5) μέχρι να μηδενιστούν όλοι οι πόντοι που συγκεντρώθηκαν (όχι αρνητικοί πόντοι). Το τελικό αποτέλεσμα της συνάντησης καθορίζεται από το σύνολο των πόντων που κατακτούν οι σκακιστές των σωματείων. 
Νίκη χωρίς αγώνα (α.α.) βαθμολογείται με 2 βαθμούς (σύνολο πόντων 5,5-0). 
Η ομάδα που παίρνει το “ΒΥΕ” σε ελβετικό σύστημα θεωρείται ότι κέρδισε χωρίς αγώνα παίρνει 2 βαθμούς αλλά μόνο 3,5 πόντους.
14.ΑΡΧΗΓΟΣ ΟΜΑΔΑΣ: Σε κάθε συνάντηση η ομάδα ορίζει έναν «Αρχηγό Ομάδας», που μπορεί να είναι και ένας από τους αγωνιζόμενους παίκτες της, ο οποίος 10 λεπτά πριν από την έναρξη του αγώνα παραδίνει γραπτά τη σύνθεση της ομάδας του στον διαιτητή της συνάντησης. 
Η σύνθεση που έχει ήδη παραδοθεί δεν μπορεί να τροποποιηθεί. Αν σε κάποιο αγώνα δεν παραδοθεί στον προκαθορισμένο χρόνο η σύνθεση θεωρείται ότι η ομάδα αγωνίζεται με τη σύνθεση του τελευταίου γύρου.

15. ΙΣΟΒΑΘΜΙΑ:  
Σε περίπτωση ισοβαθμίας ακολουθούνται κριτήρια που προβλέπονται από τον Κανονισμό Αγώνων της ΕΣΟ. Συγκεκριμένα, όλες οι θέσεις καθορίζονται σύμφωνα με τα ακόλουθα κριτήρια άρσης ισοβαθμίας:

α) Βαθμοί
β) Κατάταξη βαθμών του τουρνουά μεταξύ των ισόβαθμων ομάδων (αν έχουν αγωνιστεί όλες μεταξύ τους).

γ) Άθροισμα πόντων επί συνόλου των αγώνων που έχουν δώσει οι ομάδες. 

δ)Κατά σειρά, οι συνολικοί πόντοι σε όλους τους αγώνες της 1ης σκακιέρας, της 2ης σκακιέρας, της 3ης σκακιέρας, κ.ο.κ.

ε) 1. Αν  μετά την εφαρμογή των παραπάνω κριτηρίων έχουμε ξανά ισοβαθμία δύο ομάδων τότε θα γίνει αγώνας «ξαφνικού θανάτου» (sudden death game) οι κανόνες του οποίου ορίζονται ως εξής:

Αγώνας με χρόνο σκέψης 5 λεπτά και 3΄΄ μπόνους, ανά σκακιστή (τα χρώματα καθορίζονται με κλήρωση). Σε περίπτωση ισόπαλου αποτελέσματος νικήτρια θεωρείται η ομάδα που συγκεντρώνει τις περισσότερες μονάδες με το κριτήριο Βερολίνου: Η νίκη στην 1η σκακιέρα δίνει 12 μονάδες, νίκη στην 2η σκακιέρα δίνει 11 μονάδες, νίκη στην 3η σκακιέρα δίνει 10 κ.ο.κ. Οι ισόπαλες σκακιέρες δεν λαμβάνονται υπ’ όψη. Αν και με την εφαρμογή του κριτηρίου αυτού παραμένει ισόπαλο αποτέλεσμα νικήτρια θεωρείται η ομάδα που έπαιξε με τα μαύρα στην 1η σκακιέρα.

16. ΕΝΣΤΑΣΕΙΣ: Ενστάσεις εναντίον των αποφάσεων κάποιου Διαιτητή υποβάλλονται σύμφωνα με τους κανονισμούς της ΕΣΟ, μέχρι 30 λεπτά μετά τη λήξη των αγώνων. Το ύψος του παραβόλου ορίζεται στα 90 ευρώ. Η ένσταση θα εκδικάζεται εντός 1 ώρας, από την επιτροπή ενστάσεων της Ε.Σ.Σ.Κ.
Την Επιτροπή ενστάσεων της Διοργάνωσης θα αποτελούν τα μέλη της επιτροπής ενστάσεων της ΤΕΔ Κρήτης, δηλαδή οι Λογοθέτης Σωτήρης, Μυλωνάκης Γεώργιος και Μαγουλιανός Γεώργιος. . 
17. ΜΕΤΑΚΙΝΗΣΕΙΣ: Οι μετακινήσεις των αθλητών και συνοδών από όλους τους αθλητές και συνοδούς, όλων των ομάδων, θα γίνουν με δικά τους μεταφορικά μέσα, με ευθύνη των ιδίων. 

18. ΒΡΑΒΕΥΣΕΙΣ-ΕΠΑΘΛΑ: 

Κύπελλα για τις 3 πρώτες νικήτριες ομάδες.

Μετάλλια για δέκα (10) παίχτες για κάθε μια από τις τρεις πρώτες ομάδες.

19. ΓΕΝΙΚΑ: Η ΕΣΣΚ διατηρεί το δικαίωμα να ασκήσει έλεγχο για την πρόληψη και αντιμετώπιση της ηλεκτρονικής υποβοήθησης (Anti cheating measures) σύμφωνα με τις ισχύουσες οδηγίες σύστασης της ΕΣΟ και της FIDE.

Για κάθε ζήτημα που δεν προβλέπεται από αυτή την Προκήρυξη, ή από τους κανονισμούς της FIDE και της ΕΣΟ, αρμόδια είναι η διεύθυνση των αγώνων.
Ο Έφορος Αγώνων     
Στεφανάτος  Χαράλαμπος                                          
